**Прочетете внимателно казуса. Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за анализ на казус* в Системата Дистанционното Обучение.**

**Казус 9:** 31- годишна жена в преждевременна менопауза се обръща към център за асистирана репродукция. Налага се да се използват донорски яйцеклетки, за да постигне желаната бременност. На пациентката са предложени два варианта на терапия – използване на донорски материал от анонимен донор или използване на донорски материал от близкородствен донор (сестра на пациентката). Съпругът на пациентката, родителите и сестра ú силно подкрепят втората опция. Техните аргументи са: нежелание за отглеждане на дете от непознат донор, опасение относно особеностите на чуждия генетичен материал (външен вид на детето, особености на характера, интелигентност и др.), осигуряване възможност на детето да бъде в близък контакт с биологичния си родител (дори и самото то да не е информирано за това) и лична убеденост у пациентката за постигане на положителен резултат (бременност), поради факта, че използваният генетичен материал е близък до нейния. Екипът на центъра от друга страна смята за по-удачно използването на анонимен донор, поради чисто психологическите фактори и сложната мрежа на роднински взаимоотношения, които могат да окажат влияние върху бъдещото развитие на ситуацията.